**Merjél boldog lenni**

**Ha túlságosan fáradt vagy és nem érdekel semmi,**
**öleld meg az unokád, s merjél boldog lenni,**
**mert minden egyes boldog perc mit vele töltesz el,**
**virágot hajt sírodon, ha már nem leszel.**

**Ám amíg a két karod ölelésre képes,**
**feledd el a porszemet, mit a halál szele ébreszt,**
**és úgy gondolj majd minden istenáldott percre,**
**mintha unokád ölelése az élet maga lenne.**

**Nyújtsd a kezed**

**Nyújtsd a kezed, ha gyengül erőd,**
**és hited meginog,**
**mert én megtartalak, akkor is,**
**ha te már feladod.**
**S megtartalak akkor is,**
**ha a sors rád pergeti**
**sűrű hulló könnyeit, mely lelkedet sebzi.**
**Amíg kezed fogom, sose érezd azt,**
**hogy betegségben, fájdalomban**
**egyedül maradsz,**
**mert mindaddig, míg kezed fogom,**
**és szíved ölelem,**
**te mindentől védve leszel,**
**ezt megígérhetem**

**Ágról-ágra**

**Az ember is olyan, mint a hazátlan madár.**
**Ágról-ágra száll, míg otthont nem talál,**
**s mikor otthonra talál, féltőn óvja fészkét,**
**hisz az adja neki szíve melegségét.**

**De az évek múlnak, s a fészek is kihűl,**
**mert az a forróság, ott a szívben legbelül,**
**már eltemeti magában a nyári virágzást,**
**s nem érez mást, csak őszi hervadást.**

**A vándormadarak úgy költöznek el,**
**hogy örök tavaszt nyitnak emlékeikkel,**
**mert tudják, csak úgy térhetnek vissza,**
**ha erős kitartásuk a szélsodrást is bírja.**

**Az embert is érik erős szélsodrások,**
**melyekbe belevesznek az élni akarások,**
**de ha hűsége töretlen a nyárérzéssel szemben,**
**nincs az a tél, mely virágot temessen.**

**Ne sírj...**

**Ne sírj, ha az álmok nem válnak valóra,**
**és virágzó nyár helyett fázós tél fogad,**
**mert sokszor van úgy, hogy nem sikerül semmi,**
**de egy újabb napszak még mindent pótolhat.**

**Ne sírj, ha megszáradt rózsák könnyein át**
**tódul eléd a meg-megremegő emlékáradat,**
**hisz melengetőbb annak árnyékos oldala,**
**mint a fentről néző nap, mely lángsugarat ad.**

**Ne sírj, ha néhanapján nem kedvel az élet**
**és sorsod galád katonái ellened vannak,**
**mert az akaratod által, ami túlon-túli erő,**
**babérokkal győzheted le a harci fájdalmat,**

**csak arra gondolj mindig, bármi érjen is,**
**lehet, hogy egyedül mind semmik vagyunk,**
**de ha kitárt kezünket egymás felé nyújtjuk,**
**még a sivatagi porból is vizet fakasztunk**

**Kun Magdolna**

**Mindig arra menj**

**Mindig arra menj, hol szabadabb a lelked,**
**s könnyülnek válladon az életteli terhek,**
**ahol akad még számodra annyi boldog nap,**
**amitől a szív-parazsa vágy-lobogást kap.**

**Mindig arra haladj, amerre még látod,**
**varázslatban fogannak az ifjúkori álmok.**
**Álmok mikben nincsenek aláhulló könnyek,**
**akkor sem, ha számuk napról-napra több lesz.**

**Mindig arra járj, hol élénk szín az emlék,**
**hol nem fedik fényét szálló homokszemcsék,**
**és nem temetik maguk alá rozsdaszín levelek,**
**melyeknek egynyári világa lelkeden üt sebet.**

**Mindig arra menj, hová visszahúz a szíved,**
**ahol tisztán láthat szemed minden kedves helyet,**
**mert nem takarja báját buta könnyhomály,**
**mikor lépteim a lépted nem követi már.**

**Kun Magdolna**